રવજીભાઈ ભરથરી મહેસાણા જીલ્લાના વિજાપુર તાલુકાના ભાવસોર ગામમાં રહે. બાપીકો વ્યવસાય એટલે રાવણહથ્થા પર હાલરડાં અને ભજનો ગાવાના અને એ માટે ગામે ગામ ફરવાનું. પણ રવજીભાઈ ભાવસોરમાં રહેતાં ૧૪ ભરથરી પરિવારોને સ્થાઈ થવાં પ્લોટ વગેરે અધિકાર મળે એ માટે પ્રયત્નશીલ અને આ કામો માટે ગમે તે ઘડીએ ક્ચેરીમાં જવું પડે આમાં ફરવાનું પોષાય નહિ. એટલે એ સ્થાયી રહ્યાં. પરિવારમાં બે દીકરા એ રાવણહ્થ્થો લઈને એમની ભાષામાં કહીએ તો ફેરી કરવાં જાય. રવજીભાઈને આ માંગવા જવાનું બહુ ગમે નહિ એમાં વળી vssmના કાર્યકર તોહીદનો સુર મળ્યો. માંગવું નથી અને ‘સમાજમાં ઉદાહરણરૂપ બનવા શું કરવું?’ એ રવજીભાઈ વિચારે. તોહીદ એમને નવા-નવા વ્યવસાયની વાતો કર્યા કરે. એમાંથી રવજીભાઈએ નાસ્તા હાઉસ કરવાનું નક્કી કર્યું. પણ સમાન ક્યાંથી લાવવો, સસ્તો ક્યાંથી પડે વગેરે જેવી માહિતી નહિ. vssm પાસેથી રૂ.૩૦,૦૦૦ ની લોન લીધી અને એમાંથી જ બધું આયોજન કરવાનું. એટલે સસ્તું અને સારું મળે એ જરૂરી પણ ખરું.